2.3 การประกอบธุรกิจของแต่ละกลุ่มผลิตภัณฑ์

2.3.1. ลักษณะทั่วไปของผลิตภัณฑ์

สวิตช์ชิ่งเพาเวอร์ซัพพลาย (SPS)

[]

[]

[]

[]

[][][]

[]

[]

ดีซี-ดีซี คอนเวอร์ตเตอร์ (DC-DC Converter)

[][][]

ผลิตภัณฑ์ DES

[]

[]

[]

[]

[]

[]

[]

ผลิตภัณฑ์ชิ้นส่วนอิเล็กทรอนิกส์ (Component Product)

พัดลมระบายความร้อน (Cooling Fan)

[]

[]

[]

[]

[]

[]

[]

อีเอ็มไอ ฟิลเตอร์ (EMI Filter)

[]

[]

[]

[]

[]

[]

[]

[]

โซลินอยด์ วาล์ว (Solenoid Valve)

[]

[]

[]

[]

[]

2.3.3. กำลังการผลิตในปี 2550

1) กลุ่มผลิตภัณฑ์สวิตช์ชิ่งเพาเวอร์ซัพพลาย (SPS) แบ่งออกตามกลุ่มของผลิตภัณฑ์ได้ดังนี้

1.1 ผลิตภัณฑ์ดีซี-ดีซี (DC-DC)

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 4,200 ตารางเมตร

  จำนวนพนักงาน : 695 คน

สายการผลิต : 10 สาย

ผลิตเต็มที่เฉลี่ย : 3,000,000 หน่วยต่อเดือน

ผลิตจริงเฉลี่ย : คิดเป็นร้อยละ 83 ของกำลังการผลิตเต็มที่

1.2 ผลิตภัณฑ์สวิตช์ชิ่งเพาเวอร์ซัพพลาย 1 (สำหรับ server, PC, Notebook)

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 9,600 ตารางเมตร

จำนวนพนักงาน : 2,100 คน

  สายการผลิต : สวิตช์ชิ่งเพาเวอร์ซัพพลาย 12 สาย (สำหรับเซิร์ฟเวอร์ 2 สาย
  สำหรับเน็ตเวิร์กกิ้ง 3 สายและผลิตภัณฑ์อิเล็กทรอนิกส์เพื่อผู้บริโภค 7 สาย)

  ผลิตเต็มที่เฉลี่ย : สวิตช์ชิ่งเพาเวอร์ซัพพลาย (สำหรับเซิร์ฟเวอร์) 280,000 หน่วยต่อเดือน

  สวิตช์ชิ่งเพาเวอร์ซัพพลาย (สำหรับเน็ตเวิร์กกิ้ง) 200,000 หน่วยต่อเดือน

  สวิตช์ชิ่งเพาเวอร์ซัพพลาย (สำหรับผลิตภัณฑ์อิเล็กทรอนิกส์เพื่อผู้บริโภค) 3,500,000
  หน่วยต่อเดือน

ผลิตจริงเฉลี่ย : คิดเป็นร้อยละ 78 ของกำลังการผลิตเต็มที่

ผลิตภัณฑ์สวิตช์ชิ่งเพาเวอร์ซัพพลาย 2 (สำหรับ Networking) ใช้กำลังการผลิตร่วมกับผลิตภัณฑ์
DES

2) กลุ่มผลิตภัณฑ์ DES

2.1 ผลิตภัณฑ์ DES (ประเทศไทย)

สถานที่ตั้ง : นิคมอุตสาหกรรมบางปู จังหวัดสมุทรปราการ

พื้นที่การผลิต : 19,500 ตารางเมตร

จำนวนพนักงาน : 1,790 คน

สายการผลิต : ผลิตภัณฑ์ดีอีเอส 25 สาย

ผลิตเต็มที่เฉลี่ย : ผลิตภัณฑ์ดีอีเอส 400,000 หน่วยต่อเดือน

  ผลิตจริงเฉลี่ย : คิดเป็นร้อยละ 75 ของกำลังการผลิตเต็มที่

2.2 ผลิตภัณฑ์ DES (สโลวาเกีย)

สถานที่ตั้ง : Dubnica nad Vahom, Slovakia

พื้นที่การผลิต : 13,000 ตารางเมตร

จำนวนพนักงาน : 484 คน

ผลิตเต็มที่เฉลี่ย : 50,000 หน่วยต่อเดือน

ระบบเพาเวอร์ซิสเต็มประกอบสำเร็จ 2,500 หน่วยต่อเดือน

ผลิตจริงเฉลี่ย : คิดเป็นร้อยละ 60 ของกำลังการผลิตเต็มที่

2.3 ผลิตภัณฑ์ DES (อินเดีย)

2.3.1. โรงงานที่ตั้งอยู่ใน Gurgaon

  สถานที่ตั้ง : Plot No. 27, 28, 29, 30, 31 Sector– 34, EHTP, Gurgaon –
  122001, Haryana, India

  พื้นที่การผลิตรวม : 12,000 ตารางเมตร

 จำนวนพนักงาน : 496 คน

  สายการผลิต : 10 สายสำหรับระบบโทรคมนาคมและ 10 สายสำหรับสายการตรวจสอบคุณภาพ
  (inspection lines) สำหรับ UPS

ผลิตเต็มที่เฉลี่ย : 4,750 หน่วยต่อเดือน

ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

2.3.2. โรงงานที่ตั้งอยู่ใน Pondicherry

  สถานที่ตั้ง : R.S. No. 15/2, 3, 4, 6; 16/1, 2, Thirubhuvanai Village,
  Mannadipet Commune,

  Pondicherry – 605107 India

  พื้นที่การผลิตรวม : 4,383 ตารางเมตร

 จำนวนพนักงาน : 100 คน

สายการผลิต : 3 สาย (สำหรับเพาเวอร์ซิสเต็ม)

ผลิตเต็มที่เฉลี่ย : 1,000 หน่วยต่อเดือน

ผลิตจริงเฉลี่ย : คิดเป็นร้อยละ 50 ของกำลังการผลิตเต็มที่

3) กลุ่มผลิตภัณฑ์ชิ้นส่วนอิเล็กทรอนิกส์ แบ่งออกตามกลุ่มของผลิตภัณฑ์ได้ดังนี้

3.1 ผลิตภัณฑ์แมกเนติค/โซลินอยด์

สถานที่ตั้ง : นิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 5,100 ตารางเมตร

จำนวนพนักงาน : 400 คน

สายการผลิต : 35 สาย

ผลิตเต็มที่เฉลี่ย : แมกเนติค 5,000,000 หน่วยต่อเดือน

โซลินอยด์ 1,000,000 หน่วยต่อเดือน

ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

3.2 ผลิตภัณฑ์อีเอ็มไอฟิลเตอร์ (EMI Filter)

สถานที่ตั้ง : นิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 5,400 ตารางเมตร

จำนวนพนักงาน : 700 คน

สายการผลิต : 35 สาย

ผลิตเต็มที่เฉลี่ย : 5,000,000 หน่วยต่อเดือน

ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

3.3 ผลิตภัณฑ์พัดลมระบายความร้อน (Cooling Fan)

สถานที่ตั้ง : นิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 12,000 ตารางเมตร

จำนวนพนักงาน : 1,100 คน

  สายการผลิต : 25 สาย

ผลิตเต็มที่เฉลี่ย : 4,800,000 หน่วยต่อเดือน

  ผลิตจริงเฉลี่ย : คิดเป็นร้อยละ 75 ของกำลังการผลิตเต็มที่

วัตถุดิบและผู้จำหน่ายวัตถุดิบ

วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า (Electrical
parts) และชิ้นส่วนเชิงกล (Mechanical parts) โดยชิ้นส่วนไฟฟ้าประกอบด้วยชิ้นส่วนประเภท
semiconductor ได้แก่ IC, diode, Mosfet, PWM เป็นต้น
ซึ่งวัตถุดิบส่วนใหญ่นำเข้ามาจากประเทศสิงค์โปร์ ญี่ปุ่น ไต้หวัน และอเมริกา
โดยใช้สกุลเงินเหรียญสหรัฐเป็นหลักในการชำระค่าสินค้า ในขณะที่ชิ้นส่วนเชิงกล ได้แก่
แผ่นระบายความร้อน (Heat sink) โลหะ งานปั๊มขึ้นรูปชิ้นงานต่างๆ wire harness
พลาสติกและบรรจุภัณฑ์ ส่วนใหญ่บริษัทฯ ทำการจัดซื้อจากผู้ผลิตภายในประเทศ ทั้งนี้
สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
คิดเป็นอัตราส่วนประมาณร้อยละ 70 ต่อ 30 ซึ่งในปัจจุบันบริษัทฯ มีคู่ค้าประมาณ 1,500 ราย
โดยการสั่งซื้อในแต่ละรายจะไม่เกินร้อยละ 3.5 ของยอดการสั่งซื้อทั้งหมดของบริษัทฯ

2.3.3. ภาวะอุตสาหกรรมในปี 2551

แนวโน้มภาวะตลาดโลกของสวิตช์ชิ่งเพาเวอร์ซัพพลาย

จากการวิจัยตลาดของ IMS คาดว่าตลาดสวิตช์ชิ่งเพาเวอร์ซัพพลายในระหว่างปี 2550-2551
จะมีอัตราการขยายตัวประมาณร้อยละ 7.5
โดยมีตลาดรวมของทั้งเพาเวอร์ซัพพลายทั้งประเภทกลับแรงดันไฟฟ้ากระแสสลับเป็นกระแสตรง
(AC/DC) และประเภทปรับระดับแรงดันไฟฟ้ากระแสตรง (DC/DC) คิดเป็นมูลค่าประมาณ 17.26
พันล้านเหรียญสหรัฐและประมาณการว่าจะขยายเพิ่มเป็นประมาณ 19.08 พันล้านเหรียญสหรัฐในปี
2553 โดยในปี 2551 คาดว่าภูมิภาคเอเชียแปซิฟิกจะมีอัตราการเติบโตสูงสุดประมาณร้อยละ 9.9
รองลงมาได้แก่ อเมริกาที่คาดว่าจะขยายตัวประมาณร้อยละ 4.5 และภูมิภาคยุโรป
ตะวันออกกลางและเอเชียหรือที่รวมเรียกว่า EMEA จะขยายตัวประมาณร้อยละ 4.0

ประเทศจีนและอินเดียซึ่งมีตลาดขนาดใหญ่จะเป็นผู้ผลักดันที่สำคัญในการสร้างความเจริญเติบโตในตลาดเอเชียแปซิฟิกเนื่องจากการมีโครงการพัฒนาโครงสร้างพื้นฐานหลายๆ
โครงการ ซึ่งจะสร้างทั้งอุปสงค์โดยตรงและโดยอ้อมต่อผลิตภัณฑ์เพาเวอร์ซัพพลาย

+-----------------------------------+----------------------------------+
| []                                | []                               |
|                                   |                                  |
| รายได้จากการขายผลิตภัณฑ์เพาเวอร์ซัพพลาย | ยอดขายแบ่งตามภูมิภาค                |
|                                   |                                  |
| (Power Supply Revenues)           | (Geographical Split)             |
|                                   |                                  |
| []                                | []                               |
|                                   |                                  |
| อัตราการขยายตัวในแต่ละภูมิภาคในปี       | อัตราการขยายตัวแต่ละหมวดอุตสาหกรรม   |
| 2550-2551                         |                                  |
|                                   | ในปี 2550-2551                    |
| (Geographical revenue Growth      |                                  |
| 2007-2008)                        | (Power Supply Growth by Sector   |
|                                   | 2007-2008)                       |
+-----------------------------------+----------------------------------+

นอกจากนี้
ยังเป็นที่คาดกันว่าแนวทางการพัฒนาในอุตสาหกรรมเพาเวอร์ซัพพลายนี้จะเป็นไปอย่างหลากหลาย
โดยตลาดเอเชียต้องการสินค้าราคาต่ำและส่วนใหญ่เป็นเพาเวอร์ซัพพลายที่ใช้เทคโนโลยีไม่สูงนัก
เช่น กลุ่มสินค้าประเภทอแดปเตอร์หรือชาร์ตเจอร์ (Charger)
มากกว่าความต้องการในเพาเวอร์ซัพพลายที่ใช้เทคโนโลยีสูง นอกจากนี้
เทคโนโลยีการผลิตจะมุ่งไปในด้านดิจิตอลมากขึ้น
ทำให้ผู้ผลิตจึงต้องใช้จ่ายในด้านการพัฒนาผลิตภัณฑ์รวมทั้งมีการพัฒนารูปแบบผลิตภัณฑ์มากขึ้น
และผู้ผลิตในอุตสาหกรรมนี้จะมีการรวมตัวกันมากขึ้น ดังนั้น
แนวโน้มในอุตสาหกรรมนี้จะมีจำนวนผู้ผลิตน้อยลงและเหลือเพียงผู้ประกอบการรายใหญ่ในระดับนานาชาติที่มีความสามารถจัดหาวัตถุดิบได้ในปริมาณมากและเพียงพอต่อการผลิตรวมทั้งสามารถมีฐานการผลิตและศูนย์การออกแบบวิจัยของตนเองกระจายอยู่ในหลาย
ๆ ภูมิภาค โดยจากการสำรวจตลาดของ IMS พบว่ากลุ่มบริษัทเดลต้า
(รวมทุกบริษัทในกลุ่มเดลต้าทั่วโลก)
เป็นผู้นำตลาดในตลาดโลกสำหรับผลิตภัณฑ์เพาเวอร์ซัพพลายในปี 2549 ด้วยส่วนแบ่งตลาดร้อยละ
14.8 กลุ่มที่รองลงมาได้แก่กลุ่มบริษัท Emerson/Artesyn ที่มีส่วนแบ่งตลาดร้อยละ 9.8
ตามด้วยกลุ่ม Lite-On Technology ครองส่วนแบ่งตลาดร้อยละ 5.9 และกลุ่ม TDK Lambda
ที่มีส่วนแบ่งร้อยละ 3.7

ปัจจุบันทวีปอเมริกาเหนือได้สูญเสียตลาดให้กับผู้ผลิตในภูมิภาคเอเชีย
แต่ยังสามารถรักษาจุดแข็งในตลาดผลิตภัณฑ์ที่มีระดับเทคโนโลยีและอัตรากำไรที่สูงกว่าไว้ได้
โดยเฉพาะตลาดของผลิตภัณฑ์ที่ใช้สำหรับอุปกรณ์ปรับระดับแรงดันไฟฟ้ากระแสตรง (DC-DC
converters) รวมทั้งอุปกรณ์การจ่ายไฟระบบดิจิตอล (Digital power products)
ตลาดยุโรปเป็นตลาดที่ได้ฟื้นตัวขึ้นในปี 2550
และจะเริ่มทวีความสำคัญขึ้นเนื่องจากการอ่อนตัวของค่าเงินเหรียญสหรัฐซึ่งจะไปกระตุ้นตลาดให้มีความต้องการสินค้าสูงขึ้น
นอกจากนี้ ตลาดในยุโรปยังมีลักษณะพิเศษคือ
เป็นตลาดที่มีความต้องการผลิตภัณฑ์เพาเวอร์ซัพพลายที่สามารถใช้งานได้หลากหลายและส่วนใหญ่ใช้เป็นส่วนประกอบในอุตสาหกรรมโทรคมนาคมและภาคอุตสาหกรรม
(Industrial)
จึงทำให้ตลาดดังกล่าวเหมาะกับธุรกิจที่มีขนาดเล็กถึงขนาดกลางและมุ่งทำกำไรมากกว่าการเติบโต
ส่วนตลาดเอเชียเป็นตลาดที่คาดว่าจะมีความสำคัญมากสำหรับผลิตภัณฑ์เพาเวอร์ซัพพลายในอนาคต
เนื่องจากผู้ผลิตที่เดิมมีฐานการผลิตในทวีปอเมริกาเหนือและยุโรปได้ย้ายฐานการผลิตเข้ามาในภูมิภาคนี้
(ส่วนใหญ่ย้ายเข้าไปในประเทศจีน)
และมักจะซื้อวัตถุดิบจากผู้ผลิตที่อยู่ในท้องถิ่นที่โรงงานตั้งอยู่มากกว่าสั่งซื้อจากภูมิภาคอื่น ดังนั้น
จึงเป็นที่คาดกันว่าตลาดเอเชียจะเป็นตลาดใหญ่ที่จะมีมูลค่าและปริมาณธุรกรรมรวมทั้งการขยายตัวสูงที่สุด

การขยายตัวของอุตสาหกรรมนี้เกิดจากธุรกิจสองกลุ่มหลัก คือ
ธุรกิจในกลุ่มผลิตภัณฑ์เพื่อการบริโภคที่มีการเติบโตสูง เช่น โทรศัพท์มือถือ คอมพิวเตอร์พกพา
(Laptop computer) ทีวีแอลซีดี เป็นต้น
ซึ่งผู้ผลิตในกลุ่มนี้จะเน้นสินค้าที่มีต้นทุนและราคาต่ำเป็นหลัก ดังนั้น
ปัจจัยด้านราคาจึงเป็นปัจจัยหลักที่ผลักดันการขยายตัวของธุรกิจในกลุ่มนี้
ส่วนกลุ่มที่สองเป็นกลุ่มธุรกิจของผลิตภัณฑ์คอมพิวเตอร์และคอมพิวเตอร์ระบบเครือข่าย
(Computer/Networking) ที่มีอัตราการเติบโตค่อนข้างต่ำถึงปานกลาง เช่นเซิร์ฟเวอร์และ
Routers กลุ่มนี้จะใช้เทคโนโลยีเป็นจุดแข็งหรือข้อได้เปรียบในการดำเนินธุรกิจ อย่างไรก็ตาม
คาดว่าผู้ผลิตในอุตสาหกรรมผลิตภัณฑ์เพาเวอร์ซัพพลายนี้จะมีแนวโน้มที่จะให้ความสำคัญในการสร้างผลกำไรมากกว่าการขยายตัวของยอดขาย
ซึ่งในช่วงห้าปีที่ผ่านมา
ผลิตภัณฑ์เพาเวอร์ซัพพลายได้เปลี่ยนจากการเป็นผลิตภัณฑ์ที่มีเทคโนโลยีต่ำเป็นผลิตภัณฑ์ที่มีเทคโนโลยีสูงขึ้นและจำเป็นต้องใช้ความสามารถและเงินลงทุนในการวิจัยและพัฒนาในจำนวนที่สูง
และโดยเฉพาะในภาวะปัจจุบันที่ราคาของพลังงานมีแนวโน้มสูงขึ้นอย่างต่อเนื่องนี้
ทำให้ความต้องการที่มีต่อเพาเวอร์ซัพพลายที่มีประสิทธิภาพและช่วยประหยัดการใช้พลังงานจะมีมากขึ้นและบทบาทในอุตสาหกรรมอิเล็กทรอนิกส์ก็จะทวีความสำคัญขึ้นด้วยเช่นกัน

แนวโน้มภาวะตลาดโลกของชิ้นส่วนอิเล็กทรอนิกส์

ในช่วงสองถึงสามปีที่ผ่านมา
ตลาดของชิ้นส่วนอิเล็กทรอนิกส์ได้รับผลดีจากการเติบโตของกลุ่มประเทศที่มีการเติบโตสูงทางเศรษฐกิจ
(Emerging markets) อันได้แก่ประเทศจีน อินเดีย
ประเทศในทวีปอเมริกาใต้และยุโรปตะวันออก
จึงทำให้เป็นที่คาดกันว่าตลาดชิ้นส่วนอิเล็กทรอนิกส์จะยังคงขยายตัวต่อไปโดยเฉพาะตลาดของชิ้นส่วนอิเล็กทรอนิกส์ในอุตสาหกรรมสินค้าเพื่อการบริโภค
อุปกรณ์เครื่องใช้ไฟฟ้าในบ้าน เทคโนโลยีสารสนเทศ โทรคมนาคมและยานยนต์ โดยบริษัทฯ
คาดว่าแนวโน้มการขยายตัวดังกล่าวจะส่งผลดีให้แก่ผลิตภัณฑ์ที่เป็นชิ้นส่วนอิเล็กทรอนิกส์ที่สำคัญของบริษัทฯ
อันได้แก่ พัดลมระบายความร้อน (DC fan) อีเอ็มไอฟิลเตอร์ (EMI Filter) และโซลินอยด์
(Solenoid)

จากผลดีดังกล่าว บริษัทฯ
คาดว่าจะทำให้ตลาดของพัดลมระบายความร้อนเติบโตขึ้นในอัตราไม่ต่ำกว่าร้อยละ 20
ต่อปีในระหว่างปี 2551 ถึงปี 2553
โดยพัดลมระบายความร้อนสำหรับอุตสาหกรรมโทรคมนาคมและยานยนต์จะเป็นกลุ่มที่สำคัญในการขับเคลื่อนการเติบโต
จากการสำรวจตลาดของบริษัทฯ
คาดว่าตลาดของพัดลมระบายความร้อนสำหรับอุตสาหกรรมโทรคมนาคมจะมีมูลค่าประมาณ 200
ล้านเหรียญสหรัฐ
และจากการที่อุตสาหกรรมยานยนต์ได้เริ่มเข้าสู่ยุคดิจิตอลในช่วงสามปีก่อนจึงได้เปิดโอกาสให้กับตลาดชิ้นส่วนอิเล็กทรอนิกส์และอุปกรณ์ไฟฟ้าประเภทต่างๆ
สามารถขยายตัวมากขึ้น ชิ้นส่วนที่ได้รับผลดี ได้แก่ชิ้นส่วนที่ใช้กับระบบไฟรถยนต์ประเภท LED
(Light-emitting diode) และจอแสดงภาพที่ใช้ประกอบในรถยนต์ เป็นต้น นอกจากนี้
ในอุตสาหกรรมรถยนต์ระดับกลางถึงระดับสูงได้นำเอาพัดลมระบายความร้อนเข้าไปร่วมเป็นส่วนประกอบของระบบไฟฟ้า
เบาะนั่ง ระบบการควบคุมและแบตเตอรี่รถยนต์ ซึ่งจากการประมาณการของบริษัทฯ
คาดว่าความต้องการพัดลมระบายความร้อนในอุตสาหกรรมยานยนต์จะขยายตัวจากมูลค่าตลาดประมาณ
60 ล้านเหรียญสหรัฐในปี 2551 เป็น 200 ล้านเหรียญสหรัฐในปี 2553

สำหรับตลาดของผลิตภัณฑ์อีเอ็มไอฟิลเตอร์ บริษัทฯ
คาดว่าจะเติบโตสูงขึ้นเช่นกันโดยเฉพาะในอุตสาหกรรมของทีวีจอแบนทั้งแบบทีวีแอลซีดี (LCD TV)
และพีดีพี (PDP TV) เนื่องจากการเปลี่ยนแปลงระบบการออกอากาศที่จะเป็นระบบดิจิตอลมากขึ้น
ซึ่งคาดว่าทีวีจอแบนจะทดแทนทีวีแบบดั้งเดิมที่เป็นจอซีอาร์ที (CRT TV) ได้หมดภายในสิบปี
นอกจากนี้ จากการที่เศรษฐกิจในประเทศที่กำลังเติบโตส่วนใหญ่ล้วนมีอัตราการขยายตัวสูง
จึงคาดว่าความต้องการอีเอ็มไอฟิลเตอร์ในอุตสาหกรรมที่เกี่ยวข้องกับระบบสาธารณูปโภคพื้นฐานและอุปกรณ์การทดสอบต่างๆ
จะเติบโตขึ้นด้วยแม้จะไม่เป็นอัตราที่สูงมากนัก นอกจากนี้
การเติบโตของอีเอ็มไอฟิลเตอร์ในอุตสาหกรรมเทคโนโลยีสารสนเทศและโทรคมนาคมก็คาดว่าจะเพิ่มขึ้นเช่นกัน
แต่กลุ่มนี้คาดว่าจะมีการแข่งขันค่อนข้างสูงทำให้อาจมีการแข่งขันด้านราคาเป็นผลให้ผู้ผลิตอาจได้รับอัตรากำไรที่ต่ำลง

ตลาดสำหรับชิ้นส่วนอิเล็กทรอนิกส์ประเภทโซลินอยด์และแมกเนติคนั้นค่อนข้างกว้าง
เนื่องจากการใช้งานของผลิตภัณฑ์ดังกล่าวสามารถใช้เป็นส่วนประกอบได้ในอุตสาหกรรมและอุปกรณ์ที่หลากหลาย
เช่น อุตสาหกรรมการเกษตร อุปกรณ์การจ่ายไฟ (power tools)
อุปกรณ์ที่ใช้ในระบบความปลอดภัย ยานยนต์ อุปกรณ์เครื่องใช้ไฟฟ้าในครัวเรือน
สุขภัณฑ์และอุปกรณ์หรือเครื่องใช้ไฟฟ้าในสำนักงาน เป็นต้น
และด้วยขนาดตลาดของโซลินอยด์ที่บริษัทฯได้ประมาณการว่าในปี 2551 จะมีมูลค่าประมาณ 500
ล้านเหรียญสหรัฐ จะมีอัตราการขยายตัวเฉลี่ยประมาณร้อยละ 12 ต่อปีในระหว่างปี 2551 ถึงปี
2555 และเมื่อประกอบกับภาวะการตื่นตัวด้านการรักษาสิ่งแวดล้อม
จึงทำให้คาดว่าความต้องการของตลาดโลกที่มีต่อโซลินอยด์ที่เป็นอุปกรณ์ช่วยในการประหยัดพลังงานและน้ำจะมีสูงมากขึ้นด้วย

2.3.4 ทิศทางการดำเนินธุรกิจในปี 2551

ในปี 2551 บริษัทฯ
คาดว่าจะยังคงดำเนินการปรับเปลี่ยนการดำเนินธุรกิจจากการเป็นเพียงผู้ผลิตมาเป็นทั้งผู้ออกแบบ
(Design) ผลิต (Manufacturing) และให้บริการ (Service) หรือที่เรียกว่า “DMS”
ซึ่งได้ดำเนินการอย่างต่อเนื่องมาตั้งแต่ปี 2550
และด้วยความแข็งแกร่งทางด้านการออกแบบและวิจัยพัฒนาผลิตภัณฑ์ที่ได้รับการพัฒนามาอย่างต่อเนื่องนี้
จึงทำให้บริษัทฯ
สามารถขยายธุรกิจเข้าสู่ธุรกิจของเพาเวอร์ซิสเต็มสำหรับอุตสาหกรรมโทรคมนาคมรวมทั้งธุรกิจเพาเวอร์ซัพพลายและชิ้นส่วนอิเล็กทรอนิกส์ที่มีระดับเทคโนโลยีที่สูงได้สำเร็จอย่างน่าพอใจ
นอกจากนี้ บริษัทฯ ยังมีแผนที่จะขยายธุรกิจไปยังตลาดผลิตภัณฑ์อื่นๆ
ที่มีศักยภาพในการเติบโตสูงเพิ่มขึ้น ได้แก่ ธุรกิจด้านอุปกรณ์ชิ้นส่วนอิเล็กทรอนิกส์สำหรับรถยนต์
ธุรกิจพลังงานทดแทนต่างๆ (Renewable power solutions) เพาเวอร์ซิสเต็มแบบมาตรฐาน
(Standard power systems) รวมทั้งอุปกรณ์อิเล็กทรอนิกส์สำหรับผู้บริโภค และแม้ว่าในปี 2551
เศรษฐกิจของประเทศสหรัฐอเมริกาจะเริ่มแสดงแนวโน้มถดถอย แต่ตลาดในภูมิภาคอื่นๆ
ที่เป็นตลาดใหม่ (Emerging markets)ได้แก่ ประเทศอินเดีย ตะวันออกกลาง
ยุโรปตะวันออกและอเมริกาใต้ยังคงมีแนวโน้มที่สดใส บริษัทฯ
ได้ปรับการดำเนินธุรกิจให้เป็นศูนย์กลางการบริหารงานให้แก่บริษัทย่อยที่บริษัทฯ
ได้ขยายการลงทุนเข้าไปในประเทศต่างๆ
เพื่อช่วยให้การบริหารงานของบริษัทในกลุ่มมีประสิทธิภาพมากขึ้น

และแม้ว่าในช่วงที่ผ่านมา บริษัทฯ
สามารถเจาะตลาดเพาเวอร์ซิสเต็มที่นับว่าเป็นตลาดที่มีขนาดใหญ่และเป็นตลาดผลิตภัณฑ์ที่มีระดับเทคโนโลยีค่อนข้างสูงที่ผู้ซื้อต้องการบริการที่มีประสิทธิภาพได้สำเร็จด้วยการที่บริษัทฯ
ได้มุ่งมั่นทำการพัฒนาทีมงานวิศวกรด้านการวิจัยที่มีอยู่ทั้งในยุโรป
จีนและในประเทศไทยเพื่อให้คุณภาพของผลิตภัณฑ์เพาเวอร์ซิสเต็มและบริการได้รับการพัฒนาอย่างต่อเนื่องต่อไป
ซึ่งทำให้มั่นใจได้ว่า บริษัทฯ
จะสามารถดำรงการเป็นผู้นำตลาดสำหรับผลิตภัณฑ์ดังกล่าวได้โดยไม่ต้องเกรงการแข่งขันจากประเทศจีนที่มักมุ่งแข่งขันในตลาดผลิตภัณฑ์ที่มีระดับเทคโนโลยีที่ไม่สูงนักและเน้นการแข่งขันด้านราคาเป็นหลัก

นอกจากนี้ บริษัทฯ
ยังได้คาดการณ์ว่าผลิตภัณฑ์เพาเวอร์ซัพพลายสำหรับอุตสาหกรรมยานยนต์จะเป็นตลาดที่น่าสนใจและมีศักยภาพรองจากตลาดของผลิตภัณฑ์เพาเวอร์ซิสเต็มในอุตสาหกรรมโทรคมนาคมตามที่ได้กล่าวข้างต้น
เนื่องจากราคาน้ำมันได้เพิ่มสูงขึ้นเป็นประวัติการณ์
ทำให้ผู้ผลิตรถยนต์ได้หันมาพัฒนาและผลิตรถยนต์ที่ใช้พลังงานทางเลือกหรือพลังงานไฟฟ้ามากขึ้น
และจากรายงานของ IEA (International Energy Agency)
ได้ประมาณการว่ารถยนต์ที่ใช้พลังงานไฟฟ้าควบคู่กับน้ำมัน (Hybrid Electric Vehicle)
จะมีจำนวนเพิ่มขึ้นจากประมาณ 33,000 คันในปี 2549 เป็น 2,670,000 คันในปี 2554
ซึ่งในช่วงปลายปี 2550 เป็นต้นมา บริษัทฯ ได้เริ่มดำเนินการพัฒนาและผลิตอุปกรณ์กลับแรงดันไฟฟ้า
(inverter) และปรับระดับแรงดันกระแสไฟฟ้า (converter)
ที่ใช้สำหรับรถยนต์ที่ใช้พลังงานไฟฟ้าเพียงอย่างเดียวรวมทั้งรถยนต์รุ่นที่สามารถใช้ควบคู่ระหว่างพลังงานไฟฟ้าและน้ำมันได้
โดยในปีนี้
บริษัทฯจะยังคงดำเนินการพัฒนาโครงการดังกล่าวอย่างต่อเนื่องพร้อมทั้งการมองหาช่องทางในการผลิตผลิตภัณฑ์อื่นๆในอุตสาหกรรมยานยนต์ที่ปลอดภัยต่อสิ่งแวดล้อม
(Green automotive industry) ที่มีศักยภาพในการเติบโตต่อไป

ผลิตภัณฑ์ในกลุ่มชิ้นส่วนอิเล็กทรอนิกส์ก็นับเป็นอีกภาคธุรกิจหนึ่งที่ยังคงน่าจับตามอง
โดยบริษัทฯจะยังคงรักษาการเป็นผู้นำในตลาดพัดลมระบายความร้อนที่ใช้ในอุตสาหกรรมเทคโนโลยีสารสนเทศ
(IT)
ในขณะเดียวกันก็หันไปพัฒนาพัดลมระบายความร้อนสำหรับอุตสาหกรรมโทรคมนาคมและยานยนต์มากขึ้น
ซึ่งโดยทั่วไปตลาดสำหรับพัดลมระบายความร้อนที่ใช้ในอุตสาหกรรมทั้งสองนี้ต้องการผลิตภัณฑ์ที่มีคุณภาพและความน่าเชื่อถือ
(Reliability) ในระดับที่สูงมาก
จึงทำให้คู่แข่งที่ต้องการเข้าสู่ตลาดนี้ไม่สามารถทำได้ง่ายนักเนื่องจากต้องใช้เวลาในการศึกษาและเงินลงทุนในการพัฒนาผลิตภัณฑ์มากพอสมควร
ซึ่งบริษัทฯได้เริ่มทำการพัฒนาผลิตภัณฑ์นี้มาเป็นเวลาหลายปีแล้วและเชื่อมั่นเป็นอย่างยิ่งว่าจะสามารถแข่งขันในตลาดดังกล่าวได้
และเช่นเดียวกับผลิตภัณฑ์โซลินอยด์ที่บริษัทฯได้ใช้เวลาในการพัฒนาวิจัยผลิตภัณฑ์เพื่อให้สามารถใช้ในวาล์วปรับระดับน้ำและอากาศ
รวมทั้งผลิตภัณฑ์อีเอ็มไอฟิลเตอร์ที่ได้รับการพัฒนาให้ใช้กับทีวีจอแบนซึ่งปัจจุบันได้สร้างรายได้ให้แก่บริษัทฯ
และมีแนวโน้มเป็นที่ต้องการของตลาดโลกในอัตราที่สูงมากเช่นกัน

ด้วยปณิธานในการพัฒนาอย่างไม่หยุดยั้ง จึงทำให้ผลิตภัณฑ์ในสายผลิตภัณฑ์ต่างๆ
ได้รับการพัฒนามากขึ้นรวมทั้งมีการพัฒนาตลาดใหม่ๆ อย่างต่อเนื่อง
ซึ่งนอกจากผลิตภัณฑ์เพาเวอร์ซิสเต็มประเภท ODM แล้ว บริษัทฯ
ยังวางแผนที่จะพัฒนาผลิตภัณฑ์เพาเวอร์ซัพพลายแบบมาตรฐาน (Standard power
supplies)ให้เข้าสู่อุตสาหกรรมเครื่องมือแพทย์และเครื่องจักรอัตโนมัติในภาคอุตสาหกรรมด้วย
ซึ่งจากข้อมูลด้านการตลาดของ Frost and Sullivan ในปี 2550 บริษัทฯ
คาดการณ์ว่าผลิตภัณฑ์กลุ่มนี้จะมีอัตราเติบโตของยอดขายประมาณร้อยละ 10 ต่อปีในปี 2551 ถึงปี
2555 โดยบริษัทฯ
จะมุ่งเจาะกลุ่มลูกค้าที่มีขนาดเล็กถึงขนาดกลางที่มีอยู่เป็นจำนวนมากทั่วโลกด้วยการนำเสนอผลิตภัณฑ์รุ่นต่างๆ
ที่มีความหลากหลายให้ลูกค้าสามารถเลือกได้ตามความต้องการ เช่น
อุปกรณ์จ่ายไฟฟ้าชนิดติดตั้งบนหน้าปัด (Panel mounting power supply)
จะเริ่มนำออกสู่ตลาดในประเทศจีนและอินเดียในปีนี้โดยคาดว่าจะใช้ช่องทางการจำหน่ายที่มีอยู่
โดยเชื่อว่าจะสามารถเข้าถึงลูกค้าและขยายตลาดได้อย่างรวดเร็ว

และจากการที่ในปี 2550 บริษัทฯ ได้ประสบความสำเร็จในการออกแบบคิดค้นผลิตภัณฑ์ยูนิเวอร์แซล
อแดปเตอร์ mCube 90 ที่มีรูปแบบทันสมัย เล็ก
บางและสามารถถอดแยกได้รวมทั้งสามารถใช้งานได้หลากหลายและได้รับรางวัลการออกแบบจาก
iF Design Award และรางวัลการออกแบบและวิศวกรรมจาก 2008 International CES
(โปรดดูรายละเอียดเกี่ยวกับผลิตภัณฑ์นี้เพิ่มเติมในหัวข้อการวิจัยและพัฒนา)
จึงคาดว่าจะนำผลิตภัณฑ์ดังกล่าวออกวางตลาดในปี 2551 นี้ ซึ่งบริษัทฯ
ยังมีนโยบายที่จะคิดค้นนวัตกรรมใหม่ๆ ต่อไป
โดยจะพัฒนาควบคู่ไปกับการพัฒนาตลาดของผลิตภัณฑ์ดังกล่าวไปพร้อมๆ
กันโดยใช้ช่องทางการจำหน่ายต่างๆ ที่มีอยู่ทั่วโลกให้เกิดประโยชน์สูงสุด

นอกจากนี้ บริษัทฯ ยังได้มองเห็นโอกาสทางการตลาดในประเทศกำลังพัฒนาหลายๆ
ประเทศที่มีแนวโน้มการเติบโตทางเศรษฐกิจสูง อันได้แก่ รัสเซีย บราซิลและดูไบ บริษัทฯ
จึงได้เตรียมขยายการดำเนินงานเข้าไปในประเทศดังกล่าวเพื่อรองรับการขยายตัวของตลาดผลิตภัณฑ์เพาเวอร์ซัพพลายและชิ้นส่วนอิเล็กทรอนิกส์ของตลาดทั้งภายในประเทศเหล่านั้นรวมทั้งตลาดในพื้นที่ใกล้เคียงได้อย่างเต็มที่

ปี 2551 จะเป็นปีที่บริษัทฯ จะมุ่งพัฒนาทรัพยากรบุคคลซึ่งถือว่าเป็นทรัพยากรที่มีค่าสูงสุดของบริษัทฯ
โดยจะทำการอบรมและพัฒนาทรัพยากรบุคคลโดยเฉพาะบุคลากรระดับบริหารให้มีทัศนะในการดำเนินธุรกิจที่มีมุมมองที่กว้างขึ้นพร้อมทั้งเพิ่มพูนทักษะของการดำเนินธุรกิจข้ามชาติ
เพื่อรองรับการขยายตัวของธุรกิจของบริษัทฯ ซึ่งได้ขยายเครือข่ายไปในประเทศต่างๆ มากขึ้น ทั้งนี้
บริษัทฯ
ต้องการพัฒนาการเติบโตแบบองค์กรรวมเพื่อรองรับการขยายตัวของธุรกิจเดิมและธุรกิจใหม่ให้มีประสิทธิภาพมากขึ้นและสามารถสนองความต้องการของลูกค้าได้ดียิ่งขึ้น